บาทเปิด 35.07 บาทต่อดอลล่าร์ กลับมาอ่อนค่า
เงินบาทเปิดตลาด 35.07 บาทต่อดอลล่าร์ กลับมาอ่อนค่าหลังมีแรงซื้อดอลล์ขานรับ"ทรัมป์"ส่งสัญญาณปฏิรูปภาษี
10 ก.พ. 2560

เงินบาทเปิดตลาด 35.07 บาทต่อดอลล่าร์ กลับมาอ่อนค่าหลังมีแรงซื้อดอลล์ขานรับ"ทรัมป์"ส่งสัญญาณปฏิรูปภาษี
นักบริหารเงินจากธนาคารกรุงศรีอยุธยา กล่าวว่า เงินบาทเปิดตลาดเช้านี้ที่ระดับ 35.07 บาท/ดอลลาร์ อ่อนค่าจากเย็นวานนี้ที่ปิดตลาดที่ระดับ 35.00 บาท/ดอลลาร์          "หลังจากเมื่อคืน"ทรัมป์"ออกมาบอกว่าในช่วง 2-3 สัปดาห์ข้างหน้าจะประกาศแผนปฏิรูปภาษี ตรงนี้เป็นสิ่งที่ตลาดรอคอยมานานเพราะตั้งแต่เลือกตั้งประธานาธิบดีสหรัฐฯ ว่าจะมีแผนกระตุ้นเศรษฐกิจของสหรัฐฯได้มากน้อยแค่ไหน พอเมื่อคืน"ทรัมป์"พูดแบบนี้ ตลาดก็กลับมาซื้อดอลลาร์อีกครั้งส่งผลให้ดอลลาร์แข็งค่าขึ้น ปัจจัยเดียวเลย"นักบริหารเงิน กล่าว
นักบริหารเงิน ประเมินกรอบการเคลื่อนไหวของค่าเงินบาทในวันนี้ไว้ที่ 35.00-35.10 บาท/ดอลลาร์